
Su'aalaha badanka la iswaydiiyo

Waa ayo NHS Resolution?
Waxaanu masuul ka nahay maaraynta sheegashooyinka dayaca caafimaad ee ka dhanka ah NHS. Doorkayaga waxa ka mid ah wadaagista aqoonta si aan u caawino horumarinta badbaadada bukaanka una ilaalino khayraadka loogu talogalay daryeelka bukaanka.
Waa maxay dayaca caafimaad?
Dayaca caafimaaad waa marka xirfadlayaasha ama ururada caafimaad, ee uu sharci ahaan waajibku ka saarnaa daryeelka, ay ka gaabiyaan heerkii daryeel ee laga filayey, taasi oo ku keenta dhaawac bukaanka ama bukaanka xaaladdiisa ay ka sii darto.  

Tijaabo sharci oo saddex qaybood ah ayaa loo baahan yahay in la fuliyo. Waxaad ka heli kartaa macluumaad dheeraad ah oo ku saabsan tan adigoo iskaan garanaya QR code-ka 'Horudhaca sheegashooyinka dayaca caafimaad (Introduction to clinical negligence claims)' ee hoose, ama adigoo ku qoraya https://youtu.be/98RYE0NIlVk web-birawsarkaaga, si aad u daawato fiidyow gaaban. 

Waa maxay Qorshaha Wargelinta Xilli Hore (Early Notification (EN)?
Ururada dalladda NHS waa inay noo sheegaan dhacdooyinka hooyada uurka leh ee buuxiya shuruudaha qaar ee la xiriira iskaanka maskaxda MRI ee ilmaha yar. Sida qorshaha Wargelinta Xilli Hore dhigayo, koox ka kooban xirfadlayaal caafimaad iyo sharci-yaqaano ayaa ka wada shaqeeya baaritaanka duruufaha marka carruurta yaryar ay soo gaaraan dhaawacyo maskaxeed oo gaar ah marka dhalashada, si loo ogaado haddii dhaawaca uu keenay dayac caafimaad.  Kooxdu waxay ku sameeyaan baaritaan xilli hore ah daryeelkaaga waxayna bixiyaan magdhaw haddii hubintooda sharci ee saddexda dhinac ka kooban muujiyo inuu jiray dayac caafimaad. Sidoo kale waxay ka caawiyaan ururada dalladda NHS inay cashar ka bartaan dhacdoyinkan kana wada shaqeeyaan horumarinta daryeelka hooyada uurka leh iyo dhalmada kadib (daryeelka afarta toddobaad ee u horreeya ee nolosha ilmaha). Fadlan akhri qaybta 'Sidee ayaad u go'aaminaysaa haddii ilmahaagu uu mutaystay magdhaw?' si aad u hesho macluumaad dheeraad ah oo ku saabsan tijaabooyinka sharci.   
Waa kuwaa carruurta yaryar ee lagaga warbixiyo Qorshaha Wargelinta Xilli Hore? 
Carruurta yaryar ee buuxiyey shuruudaha waxa ka mid ah carruurta shinkoodu buuxsamay (ugu yaraan dhammaystay 37 toddobaad oo uur ah) ee dhasha fool ka dib, kuwaasi oo yeeshay dhaawac maskaxeed oo ogsijiin la'aani keentay oo lagu xaqiijiyey iskaanka MRI. Carruurta ku dhasha qalliin doorasho (ikhtiyaar) ku yimi, iyo carruurta dhinta toddobaadka u horreeya markay dhashaan (u dhaxaysa dhalashada iyo lix maalmood), mutaysan maayaan dib u eegis sida qorshuhu dhigayo.  
Dhaawaca maskaxeed ee daran waxa la ogaadaa toddobada maalmood ee u horreeya ee nolosha ilmaha. Si loo ogaado tan, mid ama ka badan waxyaalaha soo socda ayey waajib tahay inay khuseeyaan.  
· Ilmaha waxa waajib ah in laga helay dhaawaca maskaxda ee ogsijiin la'aanta iyo dhiigyaraanta ama la'aanta (hypoxic ischaemic encephalopathy, HIE). Kani waa dhaawac maskaxeed oo uu keenay maskaxda ilmaha oo aan helayn ogsijiin ku filan.
· Ilmaha yar waxa waajib ahayd in la aqoonjiyo (qaboojinta ku-talogalka ah kaliya). Tani waa marka heerkulka jirka ilmaha hoos loo dhigay iyadoo la isticmaalayo furaashka ama koofiyadda qaboojinta, iyadoo ujeedadu tahay yaraynta saamaynta HIE.
· Ilmaha yar waxa waajib ah inuu lahaa xaalad miyirdoonsoon, suuxdin, murqaha oo daciif ah, falcelin aan caadi ahayn ama nuugitaan naas oon caadi ahayn.   
(Waxa sare waa qaybta la fududeeyey ee shuruudaha MNSI.)

[bookmark: _Hlk209704768]Carruurtan yaryar waxa looga warbixiyaa Barnaamijka Baaritaanada Badbaadada Hooyada Uurka leh iyo Ilmaha Dhasha (MNSI). (Maternity and Newborn Safety Investigations (MNSI) programme.)

Shuruudaha Qorshaha Wargelinta Xilli Hore ee baaritaanka
Qorshaha Wargelinta Xilli Hore wuxuu baaraa noocyo gaar ah oo dhaawaca maskaxda ah kaasi oo buuxiya shuruudaheena MRI-ga caafimaad. 
Waxaanu baarnaa kiisaska ku lugta leh carruurta yaryar ee la qaboojiyo halka ay jirto caddayn dhaawac nooroolojiyeed oo socdaa (dhaawac soo gaaraya maskaxda, xangulada ama neerfaha). Tani sida badan waxay ka dhigan tahay in, si loo buuxiyo shuruudaheena baaritaanka, uu jiro iskaan MRI oo maskaxda ah oo muujinaya caddaynta dhaawaca maskaxda ogsijiin yaraanta iyo dhiigyaraanta/la'aanta ee xilliga foosha dhacay. Dhaawaca maskaxda ogsijiin yaraanta iyo dhiigyaraanta/la'aanta ee xilliga foosha waa dhaawac maskaxeed oo dhaca marka ogsijiinta maskaxda gaaraysa kala go' ku dhaco.
Waxaanu qiimayn doonaa kiisaska la noo soo sheego si aanu u xaqiijino hadday jirto caddayn ogsijiin yaraan iskaanka MRI-ga. Kooxdeena caafimaad ayaa fulin doona dib u eegis hore, taasi oo lagu t eegayo hadday jireen walaacyo hore oo ku saabsan daryeelka adiga iyo ilmahaagu heli jirteen iyo bal in ay dhici karto in daryeelkaasi uu keenay dhaawac ilmaha soo gaaray. Hadday jiraan walaacyo ah in daryeelka ay dhici karto inuu dhaawaca ilmaha ku keenay, waxaanu fulin doonaa baaritaan dhammaystiran. Haddii ilmahaagu dhashay 1 Oktoobar 2023 ama kadib, waxaanu kaa codsan inaad noo oggolaato inaanu sidan samayno, waxaana kuu sheegi doonaa inaad saxeexdo foom oggolaansho noo siinaya inaanu heli karno diiwaano caafimaad oo dheeri ah.
Guudmar ah baaritaanka Qorshaha Wargelinta Xilli Hore
Isbitaalka dalladdu wuxuu noo soo sheegi doonaa dhalashada ilmaha oo buuxinaysa shuruudaha qorshaha. Waxaynu adiga iyo annagu isla qaadan doonaa sida badanaa iyo qaabka aad rabto inaanu kuula soo xiriirno. Haddaad tilmaanto sharci-yaqaankaaga mar uun, markaa isaga ayaanu toos ula xiriiri beddelka adiga.  
Tallaabada 1	
Marka isbitaalka dalladdu uu helo warbixinta ka socoto barnaamijka Baaritaanka Badbaadada Hooyada Uurka leh iyo Ilmaha Yar (MNSI), annaga ayey nala wadaagi doonaan. Tani sida badan waa lix bilood ka gadaal dhalashada ilmahaaga. Waxaanu hubin doonaa macluumaadka iskaanka MRI-ga ilmahaaga yar (taasi oo qaadan doonta ilaa bil), haddaba hadday jirto caddayn ah in ilmahaaga ay ku dhacday ogsijiin yaraanta maskaxda xilliga foosha, waxaanu u gudbi tallaabada 2.     
Tallaabada 2	
Waxaanu fulin doonaa dib u eegis hore ee daryeelkaaga oo aanu kuu soo diri natiijada. Hadday jiraan walaacyo ah in daryeelka ay dhici karto inuu dhaawaca ilmaha ku keenay, waxaanu fulin doonaa baaritaan dhammaystiran. Haddii ilmahaagu dhashay 1 Oktoobar 2023 ama kadib, waxaanu kaa codsan inaad noo oggolaato inaanu sidan samayno, waxaana kuu sheegi doonaa inaad saxeexdo foom oggolaansho noo siinaya inaanu heli karno diiwaano caafimaad oo dheeri ah. Tallaabadani waxay qaadanaysaa ilaa saddex bilood. 
Tallaabada 3 	
Markaanu helno oggolaanshahaaga inaanu fulino baaritaanka iyo weliba inaanu heli karno diiwaanada dheeriga ah, waanu kula soo xiriiri doonaa oo kuu sharrixi doonaa tallaabooyinka xiga.       
Tallaabada 4	
Markaanu ka helno dhammaan diiwaanada caafimaad bixiyayaasha kala duwan, waxaanu diiwaanada la wadaagi doonaa khubaro madaxbanaan oo caafimaad iyo sharci kuwaasi oo aragtidooda ka dhiiban doona daryeelkaaga, iyagoo isticmaalaya tijaabooyin sharci si ay u qiimeeyaan bal haddii aad u qalanto magdhaw. Noocyada khubaradu waa kala duwanaan doonaan, laakiin sida badan waxa ka mid ah umuliso, dhakhtarka dhalmada, dhakhtarka carruurta aad u yaryar iyo dhakhtarka sawirka dareenwadka. 
[bookmark: _Hlk158297118]Tallaabada 5 	
Waanu tixgelin doonaa fikradaha khubarada oo waxa dhici karta inaanu la kulano si aanu ugala hadalo daryeelka aad heshay. Arrintan waxa loo samaynayaa inaanu go'aamino bal haddii daryeelku keenay ama qayb ku lahaa dhaawac ilmahaaga, iyo bal haddii ilmahaagu uu xaq u yeelan doono inuu helo magdhaw.
Tallaabada 6 
Waxaanu adiga ama sharci-yaqaankaaga u soo diri doonaa natiijada baaritaanka. Waraaqdan faahfaahsan waxay sharrixi doontaa bal haddii daryeelkaagu uu habboonaa iyo bal haddii uu jiray ama uusan jirin dayac caafimaad. Markaa waxaad la wadaagi kartaa waraaqdan sharci-yaqaanka aad rabto. Tani waxay qaadataa 18 bilood. Waxay qaadan kartaa muddo ka badan 18 bilood inaad hesho waraaqdan haddii aanu u baahanno inaanu fulino baaritaano saa'id ah. 
Dokumentiyada la soosaaro marka bixinta ama helitaanka talo sharci waxa lagu ilaaliyaa xeel loo yaqaan mudnaanta sharciga. Tani waxay ka dhigan tahay inaanaan awood u yeelan doonin inaanu ku siino nuqulada warbixinaha khubarada ama dokumentiyo kale oo la sameeyo muddada baaritaanka. Mudnaanta sharcigu sidoo kale waxay khusaysaa haddii aad qabsato sharci-yaqaan.

Ma heli doonaa talo sharci?
Waad heli kartaa talo sharci oo madaxbannaan markasta. Ama, waxa dhici karta inaad rabto inaad sugto ilaa aad ka helayso waraaqdeena oo muujinaysa natiijada baaritaanka kahor inta aan la tixgalin bal haddii ay tahay in lala xiriiro sharci-yaqaanka dayaca caafimaad ku xeeldheer marka la eego bilaabidda sheegashada. Waxaanu halkan ku lifaaqnay faahfaahinta ururada ku taageeri kara.

Ma jiraa wax kale oo aan u baahanahay inaan ogaado? 
Waxaad waydiisan kartaa isbitaalka dalladda nuqulada diiwaanadaada caafimaad markii aad rabto, adigoo waydiisanaya xubin ka tirsan kooxda hooyada uurka leh ee ku sugan isbitaalka dalladda. Waa inaad sidoo kale heshay nuqul ah warbixinta ka socoto barnaamijka MNSI.

Waa maxay macluumaadka khubaradu u baahan yihiin?
Khubaradu waxay tixgalin doonaan diiwaanada caafimaad iyo wixii dokumentiyo kale ah ee la xiriira, oo ay ka mid yihiin warbixinaha baaritaanka dhacdada, hagitaanada iyo siyaasadaha deegaanka iyo qaran ee jira wakhtiga daryeelkaaga, iyo faallooyinka shaqaalaha daaweeyey adiga iyo ilmahaaga yar. 
Shaqada khabiirku waa garqaadis. Ujeedadoodu waa inay bixiyaan aragti dhexdhexaad ah oo annaga ama isbitaalka dalladda ka madaxbannaan. Waxay talo ka bixiyaan heerka daryeelka la bixiyey iyo bal in, haddii daryeelkaasi uu ahaa gooni, ilmahaagu uu noqon lahaa mid aan u caafimaad qabin sidii la rabay markuu dhasho.

Miyaad u baahan tahay inaad hesho diiwaanadayda caafimaad iyo kuwa ilmahayga?
Khubarada caafimaad waxay u baahan doonaan inay eegaan diiwaanadaada caafimaad ee xilligii uurkaaga, foosha iyo dhalmada. Sidoo kale waxay u baahan doonaan inay arkaan diiwaanada caafimaad ee ilmahaaga (wixii dhalashada ka dambeeyey). 
Waxaanu heli karnaa diiwaanada lagu hayo isbitaalka dalladda ilmahaagu ku dhashay. Khubradu waxa dhici karta inay sidoo kale u baahdaan inay dib u eegaan diiwaanada ay hayaan bixiyayaasha kale ee daryeelka caafimaadka, sida diiwaanada carruurta hadda dhashay ee isbitaal dalladda ah oo kale haddii ilmahaaga loo gudbiyey qaybta xeeldheeraha markuu dhashay, qoraalada gaagaaban ee dhakhtarka ilmahaaga iyo kuwa isbitaalka, iyo diiwaanada laga helo adeegyada kale (fisiyoterabi, daawaynta shaqo iyo wixii la mid ah). Waxaanu u baahan doonaa inaanu helno diiwaanada ay hayaan ururada aan ka tirsanayn dalladda halka aad ku dhashay. Haddii aadan horey sidaas ugu samayn, fadlan saxeex oo soo celi foomka oggolaanshaha ee ku lifaaqan (Foomka Idanka). 
Waxaanu u maarayn doona diiwaanadaada, iyo wixii macluumaad ka dhasha baaritaankayaga, si digtoon oo ammaan ah. Markaanu u baahano inaanu wadaagno macluumaadka aanu ku ogaano baaritaanka, waxaanu ka dhigi macluumaadka mid aan muujinayn wax aqoonsi cidi leedahay ah kahor inta aananu wadaagin. Si aa u ogaato wax badan oo ku saabsan sida aanu u isticmaalno macluumaadkan, fadlan ka fiiri ogaysiiskayaga asturnaanta barta https://resolution.nhs.uk/privacy-cookies/claims-management. 

Sideed u go'aaminaysaan bal haddii ilmahaygu mutaystay magdhaw?
Tijaabada sharci ee saddexda dhinac ee soo socoto ayey waajib ah in la buuxiyo si ilmahaagu xaq ugu yeesho magdhaw, dayac caafimaad dartii. Si aad ugu aragto macluumaadkan fiidyow ama animeeshan ahaan, fadlan booqo https://youtu.be/98RYE0NIlVk  
1. Masuuliyadda daryeelka.  Xirfadlayaasha caafimaad waxa saaran masuuliyad daryeel (waajibaad sharci oo lagu hubinayo badbaadada iyo fayoqabka dadka kale). Xaaladaha intooda badan, masuuliyadda daryeelku waa mid taagan xataa haddii xirfadlaha caafimaad uusan ahayn dhakhtarka hawshaada gacanta ku haya, waxayna khusayn kartaa door caafimaad oo kasta, sida dhakhtarka, kalkaalisada, umulisada, kaaliyaha kalkaalisda, xirfadlaha caafimaad kaabaha ah ama shaqaalaha gargaarka degdegga ah.

2. Dayaca masuuliyadda. Masuuliyadda daryeelka waa khasab in la dayacay, haddii daryeelka qofku helay ay khasab tahay inuu ka hooseeyo heerka ay u tixgaliyaan inuu yahay mid sax ah koox macquul ah oo xilkas ah oo ka kooban xirfadlayaal caafimaad (tusaale ahaan, umulisooyin, kalkaalisooyin, dhakhaatiir iyo wixii la mid ah) xaalad isku mid ah. 

3. Sababid. Marka dayac masuuliyadeed la ogaado, waxa waajib ah in la muujiyo inay suurtogal tahay (iyadoo suurtogalnimada la eegayo) inay iyadu sababtay waxyeeladan ama dhaawaca ku gaaray ama gaaray ilmahaaga yar. Waa inuu jiro xiriir toos ah oo ka dhexeeya daryeelka ka hooseeyey heerka la rabay iyo wixii waxyeelo uu sababay ama shuruudaha tijaabada sharci lama buuxin.  

Haddii dayaca masuuliyadda iyo sababidda la caddeeyo, maxkamaddu waxay amri magdhaw lacageed (sidoo kale loo yaqaan mag).
Tallaabada ka Dhanka ah Shilalka Caafimaadka ee khayriga ah (https://www.avma.org.uk) waxa ku jira sharraxaado faa'ido badan iyo hagayaasha naftaa-caawinta kuwaasi oo bixiya macluumaad faahfaahsan oo dheeri ah. 

Sideed iigu sheegi doontaan natiijada baaritaankiina?
Dhammaadka baaritaankayaga, waxaanu kuu soo diri waraaq faahfaahsan oo wadato guudmarka wixii noo soo baxay iyo sababahooga, oo ay ku jirto bal inaad xaq u leedahay magdhaw. 

Maxaa dhacaya haddaad ogaataan inuu dhacay dayac caafimaad?
Haddii baaritaankayaga aanu ku ogaano in daryeel ka hooseeya heerkii la filayey uu dhaawaca keenay oo uu markaa jiray dayac caafimaad, ilmahaagu wuxuu xaq u yeelan doonaa magdhaw. Waxaanu aad kuugula talinaynaa inaad ka hesho talo sharci oo madaxbannaan garyaqaan ku takhasusay noocyadan sheegashooyinka dayaca caafimaadka. 

Goorma iyo sideen u helayaa magdhawga? 
Marxaladda xigtaa waxay noqon bilaabidda baaritaano dheeri ah si loo go'aamiyo xaddiga magdhawga lagu siin doono. Waxay noqon doontaa mid adag in la jaangooyo taageerada lacageed ee ilmahaagu u baahan doonto madaama uu weli korayo, baaxadda naafadiisana waxa dhici karta inaan la garanayn maadaama baahiyihiisu isbeddelayaan. 
Waxay qaadan kartaa dhawr sano in xal kama dambays ah la gaaro. Waxaas oo dhan kahor, maxkamaduhu waxa dhici karta inay amraan in lagu siiyo lacag kumeel gaar ah oo aad ku bixiso kharashka shayada ilmahaagu dhakhsaha ugu baahan yahay ama dhawaan u baahan doono. Waxaanu adiga iyo wakiilkaaga idinku martiqaadi doonaa kulan muddo yar kadib markaad hesho waraaqda natiijada. Kulankani wuxuu noqon karaa fool ka fool ama onlayn, iyadoo ku xiran xaaladda. Ujeedada kulanku waxay noqon doontaa inaanu si fiican u fahamno xaaladda wakhtigan ee ilmahaaga iyo bal haddii uu qabo baahiyo aan hadda la daboolin, iyo inaanu helno macluumaad saa'id ah oo naga caawin kara inaanu bixino lacago kumeel gaar ah. 
Waxaanu ku talinaynaa in sharci-yaqaanka kuu soo raacaya kulankan uu noqdo isla sharci-yaqaankii adiga iyo ilmahaaga idin matalayey, maadaama uu awoodi doono inuu ku hago inta wada-hadaladani socdaan. Haddii aadan weli samaysan garyaqaan, dib ayaad kulanka u dhigi kartaa ilaa aad ka helayso cid aad rabto inay ku matasho.

Faahfaahinta xiriirka
Waxaad kala xiriiri kartaa Kooxda Wargelinta Xilliga Hore iyo kooxdooda Xiriirinta Qoyska iyo Daawada taleefanka 0207 811 6263 (Isniinta ilaa Jimcaha 9gh ilaa 5gd) ama iimeylka nhsr.enteam@nhs.net 

Halkeen ka raadsan karaa talo iyo taageero?
[bookmark: _Hlk209705031]Waxa jira ururo badan oo hagitaan iyo taageero siiya qoysaska dhibtu ku dhacdo. Fadlan booqo websaytkayaga Taageerada bukaanada, qoysaska ama daryeelayaasha - NHS Resolution (Support for patients, families or carers - NHS Resolution) si aad u hesho macluumaad dheeri ah.

